ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
కేంద్ర రాష్ట్ర ప్రభుత్వాల నిర్వహణలోని ఉపాధ్యాయ విద్యా కోర్సులకు పాత తేదీ నుంచి గుర్తింపు ప్రకటించిన కేంద్ర హెచ్ఆర్ డి మంత్రిత్వ శాఖ
కేంద్ర రాష్ట్ర ప్రభుత్వ రంగ సంస్థలు నిర్వహిస్తున్న కొన్ని ఉపాధ్యాయ విద్యా కార్యక్రమాలకు పాత తేదీ నుంచి గుర్తింపు ఇస్తున్నట్టు కేంద్ర మానవ వనరుల అభివృద్ధి మంత్రిత్వ శాఖ మే 12వన తేదీ రెండు గెజిట్ నోటిఫికేషన్లు జారీ చేసినట్టు కేంద్ర హెచ్ఆర్ డి మంత్రి శ్రీ రమేశ్ పోఖ్రియాల్ “నిశాంక్” ప్రకటించారు. జాతీయ ఉపాధ్యాయ విద్యా మండలి  నుంచి ఎలాంటి లాంఛనప్రాయమైన గుర్తింపు లేకుండానే ఈ కార్యక్రమాలు నిర్వహిస్తున్నారు. దీని వల్ల విద్యార్థులు పడే ఇబ్బందులను పరిగణనలోకి తీసుకుని ఆ నిర్ణయం తీసుకున్నట్టు మంత్రి తెలిపారు.
పూర్వాపరాలు...
ప్రీ సర్వీస్ టీచర్ ఎడ్యుకేషన్ కోసం కోర్సుల నిర్వహణ కోసం ఎన్ సిటిఇ గుర్తింపు పొందిన కోర్సుల నిర్వహణకు విద్యా సంస్థలకు ఎన్ సిటిఇ చట్టపరమైన గుర్తింపు మంజూరు చేస్తుంది. ఎన్ సిటిఇ గుర్తింపు గల ఈ కోర్సుల్లో అర్హత సాధించిన వారు మాత్రమే దేశంలోని విద్యా సంస్థల్లో ఉపాధ్యాయులుగా నియామకం కావడానికి చట్టపరంగా అర్హులవుతారు.
కేంద్ర, రాష్ట్ర ప్రభుత్వాల నిర్వహణలోని సంస్థలు తమకు తెలియకుండానే ఇలాంటి ఉపాధ్యాయ విద్యా కోర్సుల్లో విద్యార్థులను చేర్చుకున్నాయన్న అంశం ఎంహెచ్ఆర్ డి దృష్టికి వచ్చింది. దేశంలోని విద్యాసంస్థల్లో ఉపాధ్యాయులుగా నియమితులు కావడానికి ఈ అర్హతలు చెల్లుబాటు కావు.
పాత తేదీ నుంచి కోర్సులకు గుర్తింపు...
ఇలాంటి కోర్సులన్నింటికీ పాత తేదీ నుంచి గుర్తింపు ఇచ్చే విధంగా ఎన్ సిటిఇ చట్టం, 1993కి ఎంహెచ్ఆ ర్ డి సవరణ చేసింది. పార్లమెంటు ఆమోదం పొందిన అనంతరం 2019 జనవరి 11వ తేదీన ఈ సవరణను నోటిఫై చేశారు.
అయితే ఈ సవరణ 2017-2018 విద్యాసంవత్సరం కన్నా ముందు కాలానికే వర్తిస్తుంది. ఆ రకంగా ఆ సంవత్సరాల కన్నా ముందు అర్హత సాధించిన వారి విద్యార్హతకు మాత్రమే గుర్తింపు వస్తుంది. అయితే భవిష్యత్తులో ప్రారంభించే ఇలాంటి గుర్తింపు లేని కోర్సులకు ఈ సవరణ వర్తించదు. కాబట్టి ఆ కోర్సులకు తాజా గుర్తింపు అవసరం అయింది.
ఈ నిర్ణయం వల్ల దేశంలోని మొత్తం 23 కేంద్ర రాష్ట్ర ప్రభుత్వ సంస్థల్లోని 13 వేల మంది విద్యార్థులు, 17 వేల మంది సర్వీసులోని ఉపాధ్యాయులు ఈ నిర్ణయం ద్వారా లాభం పొందుతారు.
ఈ నోటిఫికేషన్ల ఫలితంగా బాధిత విద్యార్థులు, సర్వీసులోని ఉపాధ్యాయులు సంపాదించిన అర్హతలు చట్టపరంగా గుర్తింపు పొందుతాయి.
(Visitor Counter : 155
ప్రధాన మంత్రి కార్యాలయం
డాక్టర్ శ్రీ శ్యామా ప్రసాద్ ముఖర్జీ కి ఆయన జయంతి సందర్భం లో నమస్సులుఅర్పించిన ప్రధాన మంత్రి
డాక్టర్ శ్రీ శ్యామా ప్రసాద్ ముఖర్జీ అందించినటువంటి సేవల ను ఆయన జయంతి నాడు ప్రధాన మంత్రి శ్రీ నరేంద్ర మోదీ స్మరించుకొన్నారు. డాక్టర్ శ్రీ శ్యామా ప్రసాద్ ముఖర్జీ కి ఘన శ్రద్ధాంజలి ని కూడా ప్రధాన మంత్రి అర్పించారు.
ప్రధాన మంత్రి ఒక ట్వీట్ లో –
‘‘డాక్టర్ శ్రీ శ్యామా ప్రసాద్ ముఖర్జీ కి ఆయన జయంతి నాడు ఇదే శ్రద్ధాంజలి. భారతదేశం యొక్క అభివృద్ధి కోసం, మరీ ముఖ్యం గా పరిశ్రమ మరియు వాణిజ్యం ల వంటి రంగాల లో అందించిన తోడ్పాటుకు గాను ఆయన ను సర్వత్ర గౌరవించడం జరుగుతున్నది. ఆయన తన పాండిత్య ప్రతిభ కు మరియు మేధో పరమైనటువంటి కౌశలాని కి కూడా ప్రసిద్ధులు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
ప్రజల భాగస్వామ్యం, డిజిటల్ వినియోగంతో కోవిడ్ తో తలపడిన ఒడిశా
కేంద్ర ప్రభుత్వం రాష్ట్రప్రభుత్వాలు, కేంద్రపాలిత ప్రాంతాలతో కలిసి ఉమ్మడిగా కోవిడ్ 19 మీద యుద్ధం సాగించింది. అనేక రాష్ట్రాలు కేంద్రం అందించిన మార్గదర్శకాలు, విధి విధానాలు పాటిస్తూ వాటికి అనుగుణంగా తమకు తాముగా కొన్ని వ్యూహాలు రూపొందించుకొని అమలు చేశాయి. అలాంటి రాష్ట్రాల్లో ఒకటి అయిన ఒడిశా, ఐటి ని సమర్థంగా వాడుకుంటూ స్థానిక సర్పంచ్ లను బలోపేతం చేస్తూ ప్రజలను కూడా భాగస్వాములను చేస్తూ ఆరోగ్య రంగంలో నైపుణ్యం పెంచుకుంది. ఆ విధంగా కోవిడ్ ప్రమాదం పొంచి ఉన్నవాళ్లను కాపాడగలిగింది. దీనివలన తక్కువ కేసులు, తక్కువ మరణాలు నమోదయ్యాయి. ఒడిశా తీసుకున్న చర్యలలో కొన్ని:
సచేతక్ యాప్ ద్వారా వృద్ధులు, దీర్ఘకాల రోగులకు అండ
భువనేశ్వర్ మున్సిపల్ కార్పొరేషన్  ; సచేతక్’ అనే ఒక యాప్ తయారుచేసింది. దీని సాయంతో వృద్ధులు, దీర్ఘకాల రోగులను ఓ కంట కనిపెట్టటం సాధ్యమైంది. వారి రక్షణకు గాను ఆ కుటుంబం నుంచి ఒకరిని రిజిస్టర్ చేయించింది. ఒకవేళ వృద్ధులు ఒంటరిగా ఉంటున్న సందర్భంలో వార్డు స్థాయి సచేతక్ కమిటీ సభ్యుణ్ణి రక్షణదారుగా నియమించింది. వ్యాధి సొకే అవకాశమున్నవారిని గమనిస్తూ ఉండే బాధ్యత వాళ్లకు అప్పగించి తగిన శిక్షణ ఇచ్చింది. ఈ యాప్ ద్వారా పౌరులు కోవిడ్ రక్షణ, డాక్టర్ల సంప్రదింపు, కోవిడ్ క్వారంటైన్, పాజిటివ్ కేసుల మీద తాజా సమాచారం తెలుసుకునే వీలుంటుంది. ఈ యాప్ లోని సమాచారం ఆధారంగా స్థానిక సంస్థలు వైద్య శిబిరాలు ఏర్పాటు చేసే అవకాశమేర్పడింది.
సమర్థవంతమైన పర్యవేక్షణకు సర్పంచ్ లు
జిల్లా కలెక్టర్ల కుండే అధికారాలను గ్రామ సర్పంచ్ లు వాళ్ళ పరిధిలో ఉపయోగించుకునేలా బదలాయింపు చేసింది. దీనివలన డిజాస్టర్ మేనేజ్ మెంట్ యాక్ట్ , ఎపిడెమిక్ డిసీజెస్ యాక్ట్  తోబాటు ఒడిశా కోవిడ్-19 నియమావళి  కిందస్ వారికి అధికారాలు సంక్రమించాయి. దీనివలన 14 రోజుల క్వారంటైన్ నిబంధనలు పటిష్ఠంగా అమలుచేసే అవకాశం సర్పంచ్ లకు లభించింది. ముఖ్యంగా ఊళ్లకు తిరిగి వచ్చిన వలస కార్మికుల విషయంలో చర్యలు తీసుకోగలిగారు.
టెలిమెడిసిన్ సేవల అందుబాటు
104 కు అదనంగా ఉచిత టెలిమెడిసిన్ హెల్ప్ లైన్ సర్వీస్ 14410 ను కూడా అందుబాటులోకి తెచ్చారు. ఇంటరాక్టివ్ వాయిస్ రెస్పాన్స్ వ్యవస్థ ద్వారా వైద్య సూచనలు చేయటం, కోవిడ్-19 సంబంధిత వనరుల గురించి చెప్పటం సాధ్యమైంది. ఇందుకోసం 300 మంది వైద్య నిపుణుల సేవలు వాడుకున్నారు. దీనివలన ప్రజలలో అనవసరమైన భయాలు పోగొట్టగలిగారు.
వైద్య నిపుణుల సామర్థ్యం పెంపు
కోవిడ్-19 బాధితులకు వైద్య సేవలు అందించటానికి వీలుగా ఒడిశా ప్రభుత్వం లక్షా 72 వేలమంది ఆరోగ్య సిబ్బందికి శిక్షణ ఇచ్చింది. సరికొత్త ఆలోచనకు ప్రాణంపోస్తూ, గంజాం జిల్లా అధికారులు వేలాది మంది వలస కార్మికులకు క్వారంటైన్ కేంద్రాల్లోనే శిక్షణ ఇచ్చి ఆయా ప్రాంతాలలో ఆరోగ్య కార్యకర్తల్లా పనిచేసేందుకు, పారిశుద్ధ్య చర్యలు చేపట్టేందుకు వారి సేవలు వాడుకుంటోంది. ఇదే పద్ధతిని మిగతా జిల్లాలకు కూడా విస్తరింపజేస్తోంది.
(
ప్రధాన మంత్రి కార్యాలయం
‘ద గ్రాండ్ క్రాస్ ఆఫ్ది ఆర్డర్ ఆఫ్ ఆనర్’ ద్వారా ప్రధాన మంత్రి ని సమ్మానించిన గ్రీస్అధ్యక్షురాలు
గ్రీస్ అధ్యక్షురాలు కతెరీనా సకెలారోపూలూ గారు ప్రధానమంత్రి శ్రీ నరేంద్ర మోదీ ని ‘ద గ్రాండ్ క్రాస్ ఆఫ్ ద ఆర్డర్ ఆఫ్ ఆనర్’ తో సమ్మానించారు.
'ద ఆర్డర్ ఆఫ్ ఆనర్’ ను 1975 వ సంవత్సరం లోస్థాపించడమైంది. స్టార్ కు ముందు వైపు న ఎథెన దేవత శిరో భాగం తో పాటు ‘నీతివంతమైన వ్యక్తుల ను మాత్రమే గౌరవించాలి’’ అనే పదాలు చెక్కి ఉన్నాయి.
ప్రధాన మంత్రులు మరియు ప్రసిద్ధ వ్యక్తులు గ్రీస్ యొక్క స్థాయి ని వృద్ధి చెందింప చేసేందుకు వారి యొక్క విశిష్టమైన పదవి రీత్యా తోడ్పాటు ను అందించిన సందర్భాల లో ‘ద గ్రాండ్ క్రాస్ ఆఫ్ ద ఆర్డర్ ఆఫ్ ఆనర్’ ను గ్రీస్ ప్రెసిడెంట్ వారి కి ప్రదానం చేస్తూ వస్తున్నారు.
‘‘భారతదేశం యొక్క స్నేహపూర్వకమైన ప్రజల కు ఈ యొక్క గౌరవాన్ని ప్రధాన మంత్రి శ్రీ నరేంద్ర మోదీ రూపం లో అన్వయించడం జరుగుతున్నది.’’ అని ఈ సమ్మానం యొక్క ప్రశస్తి పత్రం లో పేర్కొనడమైంది.
ప్రశస్తి పత్రం లో ఇంకా ఈ క్రింది మాట లు కూడా చోటు చేసుకొన్నాయి. ‘‘సాహసోపేతమైనటువంటి సంస్కరణల ను తీసుకు రావడం ద్వారా భారతదేశం యొక్క ఆర్థిక పురోగతి కోసం మరియు సమృద్ధి కోసం పద్ధతి ప్రనకారం కృషి చేస్తూ, స్వదేశం యొక్క గ్లోబల్ రీచ్ ను ప్రోత్సహించడం కోసం అలుపెరుగక పాటుపడుతున్నటువంటి ఒక వ్యవహార కుశలుడు అయిన భారతదేశం ప్రధాన మంత్రి గ్రీస్ సందర్శన కు వచ్చిన వేళ ఆయన ను గ్రీకు దేశం సమ్మానిస్తున్నది. అంతర్జాతీయ కార్యకలాపాల లో పర్యావరణ పరిరక్షణ ను మరియు జలవాయు పరివర్తన కు అగ్ర ప్రాధాన్యాన్ని కట్టబెట్టిన రాజనీతి కుశలుడు ఆయన.’’
పరస్పర హితం ముడిపడిన రంగాల లో గ్రీకు-భారతీయ మైత్రి నివ్యూహాత్మకం గా ప్రోత్సహించడం లో ప్రధాన మంత్రి శ్రీ నరేంద్ర మోదీ యొక్కనిర్ణయాత్మకమైనటువంటి తోడ్పాటు ను సైతం గుర్తింపు ను ఇవ్వడం జరిగింది.
గ్రీసు అధ్యక్షురాలు కతెరీనా సకెలారోపూలూ గారికి, గ్రీస్ ప్రభుత్వాని కి మరియు గ్రీస్ ప్రజల కు ధన్యవాదాల ను ప్రధాన మంత్రి తెలియ జేశారు. ఈ మేరకు ఆయన సామాజిక మాధ్యం ‘X’ లో ఒక ట్వీట్ ను పోస్ట్ చేశారు.
(
ప్రధాన మంత్రి కార్యాలయం
అషురా రోజున హజరత్ ఇమామ్ హుసేన్  త్యాగాలను స్మరించుకున్న ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ ,హజరత్ ఇమామ్ హుస్సేన్  త్యాగాలను అషురా రోజున స్మరించుకున్నారు. ఈ సందర్బంగా ప్రధనమంత్రి
ఒక ట్వీట్ చేస్తూ,
"మనం హజరత్ ఇమామ్ హుస్సేన్  త్యాగాలను స్మరించుకుంటాం. ఆయన ధైర్యం, త్యాగం,న్యాయం,
మానవత్వంతో కూడన గౌరవం వంటివి చెప్పుకోదగినవి " అనిపేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 198.76 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,28,690
మొత్తం కేసుల్లో క్రియాశీల కేసులు 0.30%
ప్రస్తుత రికవరీ రేటు 98.50%
గత 24 గంటల్లో 14,553 మంది కోలుకున్నారు. దీంతో, కోలుకున్నవారి మొత్తం సంఖ్య 4,29,68,533 కు పెరిగింది.
గత 24 గంటల్లో 18,257 కొత్త కేసులు నమోదయ్యాయి.
రోజువారీ పాజిటివిటీ రేటు 4.22%
వారపు పాజిటివిటీ రేటు 4.08%
గత 24 గంటల్లో చేసిన 4,32,777 కొవిడ్ పరీక్షలతో కలిపి ఇప్పటివరకు 86.66 కోట్ల పరీక్షలు చేశారు.
రక్షణ మంత్రిత్వ శాఖ
సింగపూర్, కువైట్ , ఖతార్ నుండి లిక్విడ్ మెడికల్ ఆక్సిజన్ , క్రిటికల్ మెడికల్ పరికరాలతో భారతీయ నావికాదళ నౌకలు ఐరావత్, కోల్కతా , త్రిఖండ్ భారతదేశానికి చేరుకున్నాయి.
కోవిడ్ -19 కి వ్యతిరేకంగా దేశం చేస్తున్న పోరాటానికి మద్దతుగా చేపట్టిన ఆపరేషన్ 'సముదసేతు II' లో భాగంగా, ఐఎన్ఎస్ కోల్కతా న్యూ మంగళూరుకు చేరుకుంది, ఐఎన్ఎస్ త్రిఖండ్ ముంబైలోకి ప్రవేశించింది. ఐఎన్ఎస్ ఐరావత్ సోమవారం విశాఖపట్నం చేరుకుంది. పెర్షియన్ గల్ఫ్ , సౌత్ ఈస్ట్ ఆసియాలోని స్నేహపూర్వక దేశాల నుండి లిక్విడ్ మెడికల్ ఆక్సిజన్ , అనుబంధ వైద్య పరికరాల రవాణా కోసం కొవిడ్ రిలీఫ్ ఆపరేషన్ 'సముద్రసేతు II ’ కోసం మోహరించిన తొమ్మిది నౌకల్లో ఈ నౌకలు భాగం. ఐఎన్ఎస్ ఐరావత్ ఎనిమిది క్రయోజెనిక్ ఆక్సిజన్ ట్యాంకులు , సుమారు 4000 ఆక్సిజన్ సిలిండర్లతో పాటు ఇతర క్లిష్టమైన వైద్య పరికరాలతో సింగపూర్ నుండి విశాఖపట్నం వచ్చింది.
ఖతార్లోని హమద్ పోర్ట్ నుండి ముంబైకి లిక్విడ్ మెడికల్ ఆక్సిజన్  క్రయోజెనిక్ కంటైనర్లను రవాణా చేయడానికి ఐఎన్ఎస్ త్రిఖండ్ను నియమించారు. ఈ ఓడ 40 మెట్రిక్ టన్నుల లిక్విడ్ ఆక్సిజన్తో ముంబై చేరుకుంది. కొవిడ్-19 మహమ్మారికి వ్యతిరేకంగా భారతదేశం చేస్తున్న పోరాటానికి మద్దతుగా ఏర్పాటైన ఫ్రెంచ్ మిషన్ “ఆక్సిజన్ సాలిడారిటీ బ్రిడ్జ్” లోభాగంగా ఈ కంటైనర్లను త్రిఖండ్ తీసుకొచ్చింది. ఐఎన్ఎస్ కోల్కతా సోమవారం న్యూ మంగుళూరు నౌకాశ్రయానికి 400 బాటిల్స్ ఆక్సిజన్, రెండు 27 ఎంటీ కంటైనర్ లిక్విడ్ మెడికల్ ఆక్సిజన్, 47 కాన్సంట్రేటర్లను ఖతార్ , కువైట్ల నుంచి తీసుకొచ్చింది. ఈ నౌకలు మూడు వేర్వేరు రాష్ట్రాల్లో ఆక్సిజన్ సరఫరాను పెంచడానికి ఓడరేవుల్లోకి ప్రవేశించాయి. మరో రెండు యుద్ధనౌకలు కువైట్ నుండి భారతదేశానికి చేరుతున్నాయి. వైద్య సామగ్రిని తీసుకొని బయల్దేరడానికి ఒక ఓడ బ్రూనై వద్ద ఉంది.
రక్షణ మంత్రిత్వ శాఖ
కర్టన్ రైజర్ః రష్యా విక్టరీడే పరేడ్-2020లో పాల్గొననున్న భారత సాయుధ దళాలు
1941-1945 మధ్య జరిగిన గొప్ప దేశభక్తి యుద్ధంలో సోవియట్ ప్రజలు విజయం సాధించి 75 సంవత్సరాలు పూర్తయిన సందర్భంగా ఈ నెల 24న మాస్కోలోని రెడ్ స్క్వేర్లో నిర్వహించనున్న విక్టరీడే మిలిటరీ పరేడ్లో భారత్ కూడా పాల్గొననుంది. ఈ 75 ఏండ్ల వార్షికోత్సవంలో కల్నల్ ర్యాంక్ ఆఫీసర్ నేతృత్వంలో త్రివిధ దళాలలోని అన్ని ర్యాంకుల సిబ్బందితో కూడిన భారతీయ సాయుధ దళాల వారు పాల్గొననున్నారు. రెండవ ప్రపంచ యుద్ధ సమయంలో అనచివేత శక్తులకు వ్యతిరేకంగా నార్త్ ఆఫ్రికన్ క్యాంపయిన్, ఈస్ట్ ఆఫ్రికన్ క్యాంపయిన్తో పాటు వెస్ట్రన్ డిసర్ట్ క్యాంపయిన్, యూరోపియన్ థియేటర్లలో పోరుసల్పిన అతిపెద్ద మిత్రరాజ్యాల దళాలలో బ్రిటీష్ ఇండియన్ సాయుధ దళాలు ఒకటి. ఆయా క్యాంపయిన్లో దాదాపు 34,354 మందికి పైగా గాయపడడంతో పాటుగా దాదాపు 87 వేల మంది భారతీయ సైనికుల త్యాగాలు దాగి ఉన్నాయి.
నాలుగు వేలకు పైగా పురస్కారాలు..
ఇండియన్ మిలిటరీ అన్ని రంగాల్లోనూ ముందుండి పోరాడటమే కాకుండా దక్షిణ, ట్రాన్స్ - ఇరానియన్ లెండ్-లీజ్ మార్గంలో రవాణా ఇతర సౌకర్యాలను నిలిపి ఉంచే విషయమై భారత దళం చర్యలు చేపట్టింది. దీని ద్వారా ఆయుధాలు, మందుగుండు సామగ్రి, యుద్ధ పరికరాల మద్దతుతో పాటు ఆహారం సోవియట్ యూనియన్, ఇరాన్ మరియు ఇరాక్ దేశాలకు వెళ్లేందుకు తగిన తోడ్పాటును అందించారు. ఈ యుద్ధంలో భారత సైనికుల శౌర్యం నాలుగు వేలకు పైగా పురస్కారంతో గుర్తించబడింది. ఇందులో 18 విక్టోరియా మరియు జార్జ్ క్రాస్ అవార్డులు కూడా ఉన్నాయి. దీనికి తోడుగా అప్పటి సోవియట్ యూనియన్ భారత సాయుధ దళాల శౌర్యాన్ని మెచ్చుకుంది. 23 మే 1944 డిక్రీ ద్వారా, యుఎస్ఎస్ఆర్ యొక్క సుప్రీం సోవియట్ యొక్క ప్రెసిడియం మిఖాయిల్ కాలినిన్ మరియు అలెగ్జాండర్ గోర్కిన్ సంతకం చేసిన ప్రతిష్టాత్మక ఆర్డర్స్
ఆఫ్ ది రెడ్ స్టార్ను ఇండియన్ ఆర్మీ సర్వీస్ కార్ప్స్ యొక్క సుబేదార్ నారాయణన్ రావు నిక్కం, హవాల్దార్ గజేంద్ర సింగ్ చాంద్లకు ప్రదానం చేశారు. విక్టరీ డే పరేడ్లో పాల్గొనే కవాతు బృందానికి సిక్ లైట్ ఇన్ఫాంట్రీ రెజిమెంట్ యొక్క ప్రధాన ర్యాంక్ అధికారి నాయకత్వం వహిస్తారు. రెజిమెంట్ రెండవ ప్రపంచ యుద్ధంలో ఎంతో శౌర్యంతో పోరాడింది మరియు ఇతర శౌర్య పురస్కారాలలో దాదాపు నాలుగు బాటిల్ హానర్స్, రెండు మిలిటరీ క్రాస్లను సంపాదించడం గర్వ కారణం.
మంత్రిమండలి
పన్నుల విషయం లో సమాచారాన్ని ఇచ్చి పుచ్చుకోవడం తో పాటు వాటి వసూళ్ళ లో కూడా సహాయం చేసుకోవడానికి గాను భారతదేశాని కి, సెంట్ విన్సెంట్ ఎండ్ ది గ్రెనెడాయిన్స్ కు మధ్య ఒప్పందానికి ఆమోదం తెలిపిన మంత్రివర్గం
పన్నుల విషయం లో సమాచారాన్ని ఇచ్చిపుచ్చుకోవడం తో పాటు వాటి వసూళ్ళ లో కూడా సహాయం చేసునకోవడానికి గాను భారతదేశాని కి, సెంట్ విన్సెంట్ ఎండ్ ది గ్రెనెడాయిన్స్ కు మధ్య ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ఒప్పందం వివరాలు:
i) ఇది భారతదేశ గణతంత్రాని కి, సెంట్ విన్సెంట్ ఎండ్ ది గ్రెనెడాయిన్స్ కు మధ్య కుదిరిన ఒక కొత్త ఒప్పందం. రెండు దేశాల మధ్య ఇది వరకు అటువంటి ఒప్పదం ఏదీ లేదు.
ii) ఈ ఒప్పందం ప్రధానం గా ఉభయ దేశాల మధ్య సమాచార ఆదాన ప్రదానానికి మార్గాన్ని సుగమం చేయాలని, అలాగే పన్ను క్లెయిము ల సేకరణ లో ఒక దేశాని కి మరొక దేశం సహాయాన్ని అందించుకోవాలని ప్రతిపాదిస్తోంది.
iii) విదేశం లో పన్నుల పరిశీలన తాలూకు నిబంధనలు కూడా ఈ ఒప్పందం లో ఉన్నాయి. ఈ నిబంధన లు ఒక దేశం ఇతర దేశం ప్రతినిధుల ను తన భూభాగం లోకి  ప్రవేశించి వ్యక్తుల తో భేటీ కావడానికి, పన్నుల రికార్డుల ను పరిశీలించడానికి అనుమతి ని ఇస్తాయి.
ప్రభావం:
భారత గణతంత్రాని కి, సెంట్ విన్సెంట్ ఎండ్ ది గ్రెనెడాయిన్స్ కు మధ్య ఒప్పందం బ్యాంకు ల, ఇతర ఆర్థిక సంస్థ ల ద్వారా అందజేయబడే చట్టపరమైన, ప్రయోజనకారక యాజమాన్యానికి సంబంధించిన సమాచారం కలిసి ఉంటుంది. ఇది రెండు దేశాల మధ్య పన్ను క్లెయిము ల సేకరణ లో నూ సహకారానికి వీలు ను కల్పిస్తుంది. ఈ ప్రకారం గా, ఇది విదేశం లో పన్నుల ఎగవేత పై, పన్నుల చెల్లింపు బాధ్యత నుంచి తప్పించుకోవడం  పై పోరాడాలన్న భారతదేశ నిబద్ధత ను పటిష్ట పరచనుంది.
పూర్వరంగం:
సెంట్ విన్సెంట్ ఎండ్ ది గ్రెనెడాయిన్స్ తో ఇదివరకు భారతదేశాని కి ఎలాంటి ఒప్పందమూ లేదు. మరి భారతదేశం చాలా కాలం గా ఈ ఒప్పందం కోసం సంప్రదింపుల ను జరుపుతూ వచ్చింది. ఎట్టకేలకు, సెంట్ విన్సెంట్ ఎండ్ ది గ్రెనెడాయిన్స్ భారతదేశం తో ఈ ఒప్పందానికి తుదిరూపు ను ఇవ్వడం పట్ల అంగీకారం తెలిపింది. ఈ ఒప్పందం రెండు దేశాల మధ్య మిగిలిన ట్యాక్స్ క్లెయిము ల సేకరణ కు సమాచారం పరస్పర అందజేత తో పాటు సహాయాన్ని అందించుకొనే మాధ్యమం ద్వారా ఇరు దేశాల మధ్య పన్ను ల సంబంధి సహకారాన్ని కూడా పెంపొందించనుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పై తాజా సమాచారం
దేశంలో కోవిడ్-19 నివారణ, నియంత్రణ మరియు నిర్వహణ కోసం భారత ప్రభుత్వం వివిధ రాష్ట్రాలు / కేంద్రపాలిత ప్రాంతాలతో కలిసి క్రియాశీల విధానం ద్వారా అనేక చర్యలు చేపడుతోంది. వీటిని క్రమం తప్పకుండా ఉన్నత స్థాయిలో పర్యవేక్షిస్తోంది.
కోవిడ్-19 ను అధిగమించేందుకు తీసుకుంటున్న చర్యల గురించి తెలుసుకునేందుకు కేంద్ర ఆరోగ్యం, కుటుంబ సంక్షేమ శాఖ మంత్రి డాక్టర్ హర్ష వర్ధన్ ఈ రోజు అఖిల భారత వైద్య విజ్ఞానాల సంస్థ  కు చెందిన ట్రామా ను సెంటర్ సందర్శించారు. ఈ పర్యటన సందర్భంగా, కోవిడ్-19 రోగుల కోసం ఐసొలేషన్ సదుపాయాలు ఉన్న అత్యాధునిక భవనంలోని వివిధ వార్డులను సందర్శించారు. ఈ సందర్భంగా, రోగుల వద్ద రోబో తో ఏర్పాటు చేసిన ఫోన్ కు వీడియో కాల్ చేసి కోవిడ్-19 సోకిన రోగులతో మాట్లాడి, వారి యోగ క్షేమాలను అడిగి తెలుసుకున్నారు. ఎయిమ్స్ లో అందుబాటులో ఉన్న సదుపాయాల గురించి వారి స్పందన తెలుసుకున్నారు. తద్వారా వాటిని మరింత మెరుగుపరచటానికి అవకాశం ఉంటుందని ఆయన పేర్కొన్నారు.
సవివరమైన సమీక్ష అనంతరం, వివిధ యూనిట్లలో పనితీరు పట్ల డాక్టర్ హర్ష వర్ధన్ సంతృప్తి వ్యక్తం చేశారు. డిజిటల్ విధానాలు, వీడియో, వాయిస్ కాలింగ్ వంటి సాంకేతిక విధానాలను వినియోగించి, కోవిడ్-19 సోకిన, సోకే అవకాశం ఉన్నట్లు అనుమానం ఉన్న రోగులను 24 గంటలూ పర్యవేక్షిస్తూ, వారి శ్రేయస్సు కోసం ఎయిమ్స్ చేస్తున్న సేవలను ఆయన ప్రశంసించారు. కోవిడ్-19 వ్యాప్తి ని సమర్ధవంతంగా నిరోధించేందుకు రెండవ దశ లాక్ డౌన్ ను చిత్తశుద్ధితో తప్పనిసరిగా అమలుచేయాలని డాక్టర్ హర్ష వర్ధన్ ఈ సందర్భంగా దేశ ప్రజలకు విజ్ఞప్తి చేశారు. వ్యాప్తి తీవ్రంగా ఉన్న హాట్ స్పాట్ జిల్లాలు , తీవ్రత లేని నాన్ హాట్ స్పాట్ జిల్లాలు  గా మారుతున్నందువల్ల భారతదేశంలో పరిస్థితి మెరుగౌతోందని ఆయన పేర్కొన్నారు.
కోవిడ్-19 కోసం సంసిద్ధతపై రాష్ట్రాలు / కేంద్రపాలితప్రాంతాల ప్రధాన కార్యదర్శులు, డి.జి.పి. లతో క్యాబినెట్ కార్యదర్శి ఈ రోజు నిర్వహించిన వీడియో కాన్ఫరెన్స్ లో సవివరంగా సమీక్షించారు. ఎక్కువగా కేసులున్న రాష్ట్రాలు లాక్ డౌన్ చర్యలు, కంటైన్మెంట్ వ్యూహం సమర్ధవంతంగా అమలుచేయడంపై దృష్టి పెట్టాలని ఆయన నొక్కి చెప్పారు. ఐసోలేషన్ పథకాలు, ఐ.సి.యు. పడకలు, వెంటిలేటర్లు వంటి వైద్య పరమైన మౌలికసదుపాయాల లభ్యత తగినంతగా ఉండే విధంగా కూడా రాష్ట్రాలు దృష్టి పెట్టాలని ఆయన సూచించారు.
ఇంతవరకు, 21.90 శాతం రికవరీ రేట్ తో, 5,804 మంది చికిత్స అనంతరం కోలుకుని ఆసుపత్రుల నుండి విడుదల అయ్యారు. భారతదేశంలో ఇంతవరకు, 26,496 కేసులను కోవిడ్-19 పాజిటివ్ గా ధృవీకరించారు. 824మరణాలు నమోదయ్యాయి.
కోవిడ్-19 కు సంబంధించిన సాంకేతిక సమస్యలకు, మార్గదర్శకాలు, సలహాలు, సూచనలపై వాస్తవ, తాజా సమాచారం కోసం దయచేసి క్రమం తప్పకుండా ఈ వెబ్ సైట్ ని చూడండి :
: https://www.mohfw.gov.in/.
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా తెలుసుకోవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా తెలుసుకోవచ్చు:
ncov2019[at]gov[dot]in .
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +91-11-23978046 లేదా 1075  ని సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf .
సమాచార, ప్రసార మంత్రిత్వ శాఖ
కేంద్ర పర్యాటక-సాంస్కృతిక-ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి అక్టోబరు 21న తెలంగాణలోని ములుగు జిల్లా పాలంపేటలోగల రామప్ప ఆలయాన్ని సందర్శిస్తారు
కేంద్ర మంత్రి జి.కిషన్ రెడ్డి అక్టోబర్ 21న ఉదయం 11:00 గంటలకు ప్రపంచ
వారసత్వ ఫలకం ఆవిష్కరణతోపాటు ప్రజా సదుపాయాలను ప్రారంభిస్తారు;
జి.కిషన్ రెడ్డి అక్టోబరు 21న మధ్యాహ్నం 3:45 గంటలకు
వెయ్యి స్తంభాల ఆలయాన్ని సందర్శించి దైవ దర్శనం చేసుకుంటారు;
మంత్రి వరంగల్ కోటలో అక్టోబరు 21న సాయంత్రం
5:15 గంటలకు సౌండ్ అండ్ లైట్ ప్రదర్శనను తిలకిస్తారు;
అక్టోబరు 21న రామప్ప ఆలయానికి వెళ్లే మార్గంలో
గట్టమ వద్ద గిరిజన్ సర్క్యూట్ ప్రాజెక్టులను ప్రారంభిస్తారు
కేంద్రమంత్రి జి.కిషన్ రెడ్డి అక్టోబరు 21న తెలంగాణలోని ములుగు జిల్లాలో పర్యటిస్తారు. ఈ సందర్భంగా ఉదయం 11:00 గంటలకు కేంద్రమంత్రి రామప్ప ఆలయాన్ని సందర్శించి, ఆ చారిత్రక నిర్మాణాన్ని పరిశీలిస్తారు. అనంతరం మధ్యాహ్నం 12:00 గంటలకు ప్రపంచ వారసత్వ ఫలకాన్ని ఆవిష్కరించడంతోపాటు అక్కడ ప్రజా సౌకర్యాలను ప్రారంభిస్తారు. అటుపైన మధ్యాహ్నం 1:00 గంటకు ఆయన విలేకరుల సమావేశంలో మాట్లాడుతారు.
రామప్ప దేవాలయం
సజీవ శిల్పకళకు తార్కాణమైన రుద్రేశ్వర ఆలయాన్నే రామప్ప దేవాలయంగా వ్యవహరిస్తారు. ఇది తెలంగాణ రాష్ట్రంలో హైదరాబాద్కు ఈశాన్యంగా 200 కిలోమీటర్ల దూరంలోగల పాలంపేట గ్రామంలో ఉంది. పెద్దపెద్ద గోడలతో నిర్మించిన ఈ ప్రాంగణంలోని ప్రధానమైన శివాలయంలో మూలవిరాట్టును రుద్రేశ్వర స్వామిగా పిలుస్తారు. అలాగే కొన్ని చిన్న ఆలయాలతోపాటు మందార నిర్మాణాలు కూడా ఈ ప్రాంగణంలో ఉన్నాయి. రుద్రదేవ, రాచర్ల రుద్రుల పాలన కాలంలో ఈ ఆలయం నిర్మితమైంది. అత్యున్నత సృజనాత్మక, కళాత్మక, నిర్మాణ కౌశలానికి రుద్రేశ్వర ఆలయం ఒక నిదర్శనం. కాకతీయ రాజుల హయాంలో లో ఈ ఆలయ నిర్మాణం అనేక ప్రయోగాత్మక, శిల్పాత్మక రూపాల్లో సాగింది. ఇసుకరాతితో నిర్మించిన ఈ ఆలయంలో అలంకృత దూలాలు, గ్రానైట్, డోలరైట్తో మలచిన స్తంభాలు, విశిష్ట పిరమిడ్ ఆకారంలో ‘తేలే ఇటుకలు’గా పిలిచే బోలు ఇటుకలతో రూపొందించిన విమానం తదితరాలు సందర్శకులను ఆశ్చర్యంలో ముంచెత్తుతాయి. తెలంగాణ రాష్ట్రంలో తొలి ప్రపంచ వారసత్వ ప్రదేశంగా రామప్ప ఆలయం ఇప్పుడు చరిత్రకెక్కింది.
వెయ్యి స్తంభాల గుడి
శివుడు, విష్ణువు, సూర్యుడు ప్రధాన దైవాలుగా నిర్మితమైన వెయ్యి స్తంభాల గుడిని కూడా కేంద్ర మంత్రి జి.కిషన్ రెడ్డి సందర్శిస్తారు. అనంతరం మధ్యాహ్నం 3:45 గంటలకు వెయ్యి స్తంభాల గుడిలో దైవ దర్శనం చేసుకుని, కేంద్ర మంత్రి అక్కడినుంచి వరంగల్ కోట పర్యటనకు బయల్దేరుతారు.
వరంగల్ కోట
తెలంగాణలోని వరంగల్ జిల్లా దాదాపు 12వ శతాబ్దం నుంచి కాకతీయ, ముసునూరి నాయకుల పాలన కాలంలో రాజధానిగా ఉండేది. కేంద్ర మంత్రి జి.కిషన్ రెడ్డి అక్టోబరు 21న సాయంత్రం 5:15 గంటలకు ఈ కోటను సందర్శించి, అక్కడ అధికారులతో కలసి సౌండ్ అండ్ లైట్ ప్రదర్శనను తిలకిస్తారు.
‘స్వదేశ దర్శన్’లో భాగంగా గిరిజన సర్క్యూట్ పర్యాటక ప్రాజెక్టులకు ప్రారంభోత్సవం
తెలంగాణలో సమీకృత గిరిజన సర్య్యూట్ ప్రాజెక్టు అభివృద్ధి కోసం కేంద్ర ప్రభుత్వం 2017లో రూ.75.88 కోట్లు మంజూరు చేసింది. ఇందులో ములుగు-లక్నవరం-మేడవరం-తాడ్వాయ్-దామరావి-మల్లూర్-బొగత జలపాతాల సందర్శన భాగంగా ఉంటుంది. ఈ సర్క్యూట్ ప్రారంభోత్సవంలో భాగంగా పాలంపేటలోని ప్రపంచ వారసత్వ ఫలకం ఆవిష్కరణకు వెళ్లే మార్గంలోగల గట్టమవద్ద హరిత రెస్టారెంట్ బ్లాక్ను కేంద్ర పర్యాటకశాఖ మంత్రి ప్రారంభిస్తారు. కేంద్ర మంత్రి పర్యటనలో భాగంగా నిర్వహించే ఈ కార్యక్రమాల్లో తెలంగాణ రాష్ట్ర మంత్రులు, ప్రజా ప్రతినిధులు పలువురితోపాటు కేంద్ర పర్యాటక శాఖ, భారత పురావస్తు అధ్యయన శాఖ అధికారులుసహా తెలంగాణ రాష్ట్ర ప్రభుత్వంలోని సంబంధిత అధికారులు కూడా పాల్గొంటారు.
PIB Headquarters
దుస్తుల తయారీ శిక్షణ, రూపకల్పన కే౦ద్ర౦  లో ప్రవేశానికి దరఖాస్తుల స్వీకరణకు ఆహ్వాన౦
హైదరాబాద్ లోని దుస్తుల తయారీ శిక్షణ, రూపకల్పన కే౦ద్ర౦  రాజీవ్ గాంధీ నేషనల్ ఇన్స్టిట్యూట్ ఆఫ్ యూత్ డెవలప్మెంట్ తో కలిసి గ్రాడ్యుయేట్ కోర్సు B.Voc  మరియు B.Voc  అందిస్తోంది.
2018-19 విద్యా సంవత్సరానికి దరఖాస్తులు ఆహ్వానిస్తున్నట్లు ఈ రోజు పత్రికా ప్రకటన ద్వారా తెలిపి౦ది, ఆసక్తి గల అభ్యర్థులు కి౦ద ఇవ్వబడిన చిరునామా ద్వారా కావలసిన వివరాలను తెలుసుకోవచ్చు:
ఎ.టి.డి.సి- వొకేషనల్ ఇన్స్టిట్యూట్, సర్వే నెం. 64, హోటల్ అవసా ఎదురుగా, మాధాపూర్, హైటెక్ సిటీ, హైదరాబాద్ -81, సంప్రదించవలసిన న౦బర్లు 040-23112155/56, 9611238944.
రక్షణ మంత్రిత్వ శాఖ
ఐఎఎఫ్ మిగ్ -29  ఎయిర్క్రాఫ్ట్ ప్రమాదం
శిక్షణ కార్యక్రమాలలో భాగంగా జలంధర్ కు దగ్గరలోని వైమానిక స్థావరం నుంచి 2020 మే 8 న బయలుదేరిన మిగ్ -29 ఎయిర్క్రాఫ్ట్ ,ఉదయం 10.45 గంటలకు ప్రమాదానికి గురైంది. ఈ ఎయిర్ క్రాఫ్ట్లో సాంకేతిక లోపం తలెత్తడం , ఎయిర్ క్రాఫ్ట్ అదుపులోకి రాకపోవడంతో పైలట్ దానినుంచి సురక్షితంగా బయటపడ్డాడు. పైలట్ను హైలికాప్టర్ద్వారా కాపాడారు. ఈ ఘటనకు కారణాలపై దర్యాప్తు జరిపేందుకు కోర్ట్ ఆఫ్ ఎంక్వయిరీని ఆదేశించారు.
(
ఆర్థిక మంత్రిత్వ శాఖ
రాష్ట్ర విపత్తు ప్రతిస్పందన నిధి  కోసం తొలి విడత మొత్తం రూ.8873.6 కోట్లు ముందుస్తుగా విడుదల
ఎస్డీఆర్ఎఫ్లో 50 శాతం మొత్తాన్ని కొవిడ్ నియంత్రణ చర్యల కోసం రాష్ట్రాలు ఉపయోగించుకునే వెసులుబాటు
2021-22 ఏడాదికిగాను, రాష్ట్ర విపత్తు ప్రతిస్పందన నిధి  కోసం, సాధారణ పద్ధతిలో విడుదలయ్యే కేంద్ర వాటాలోని తొలి విడత మొత్తం ముందుగానే అన్ని రాష్ట్రాలకు ప్రత్యేక పంపిణీగా విడుదలయింది. కేంద్ర హోంమంత్రిత్వ శాఖ సిఫార్సు మేరకు, కేంద్ర ఆర్థిక శాఖ ఆధ్వర్యంలోని వ్యయ విభాగం ఈ నిధులను విడుదల చేసింది. అన్ని రాష్ట్రాలకు కలిపి రూ.8873.6 కోట్లు అందాయి.
సాధారణంగా, ఆర్థిక సంఘం సిఫార్సుల మేరకు జూన్లో ఎస్డీఆర్ఎఫ్ తొలి విడత మొత్తాన్ని కేంద్రం కేటాయిస్తుంది. ఈసారి సాధారణ విధానాన్ని సడలించి ఎస్డీఆర్ఎఫ్ వాటాను ముందుగానే అందించింది. గత ఆర్థిక సంవత్సరంలో రాష్ట్రాలకు అందించిన మొత్తానికి వినియోగ ధృవీకరణ పత్రాల కోసం ఎదురుచూడకుండా ఈ మొత్తాన్ని కేంద్రం విడుదల చేసింది. ఈ మొత్తంలో 50 శాతం వరకు, అంటే రూ.4436.8 కోట్లను కొవిడ్ నియంత్రణ చర్యల కోసం రాష్ట్రాలు ఉపయోగించవచ్చు.
ఆసుపత్రుల్లో ఆక్సిజన్ ఉత్పత్తి, నిల్వ, వెంటిలేటర్లు, వాయు శుద్ధి యంత్రాలు, ఆంబులెన్స్ సేవల బలోపేతం, కొవిడ్ ఆసుపత్రులు, కొవిడ్ కేర్ కేంద్రాలు, వినియోగ వస్తువులు, థర్మల్ స్కానర్లు, వ్యక్తిగత రక్షణ సామగ్రి, పరీక్ష కేంద్రాలు, పరీక్ష కిట్లు, కంటైన్మెంట్ జోన్లు సహా కొవిడ్ నియంత్రణ సంబంధిత చర్యల కోసం ఎస్డీఆర్ఎఫ్లో 50 శాతాన్ని రాష్ట్రాలు ఉపయోగించుకోవచ్చు.
ప్రధాన మంత్రి కార్యాలయం
శతాబ్దాల నాటి గుజరాత్.. తమిళనాడు బంధాన్ని ‘ఎస్టి సంగమం’ బలోపేతం చేస్తోంది: ప్రధానమంత్రి
గుజరాత్, తమిళనాడు రాష్ట్రాల మధ్య శతాబ్దాల కిందట ఏర్పడిన బంధాన్ని సౌరాష్ట్ర-తమిళనాడు సంగమం  నేడు మరింత బలోపేతం చేస్తున్నదని ప్రధానమంత్రి శ్రీ నరేంద్ర మోదీ అన్నారు. సౌరాష్ట్ర-తమిళనాడు సమ్మేళనం వేడుకల్లో భాగంగా తమిళనాడులోని సేలంలో దాండియా నృత్య ప్రదర్శనను తిలకించినట్లు కేంద్ర రైల్వేలు-జౌళి శాఖ సహాయమంత్రి శ్రీమతి దర్శనా జర్దోష్ ఒక ట్వీట్లో పేర్కొన్నారు. ఈ కార్యక్రమంలో భాగంగా నిర్వహించిన రోడ్ షోలో తనతోపాటు  రాష్ట్ర మంత్రిమండలిలో సహాయమంత్రి శ్రీ జగదీష్ విశ్వకర్మ కూడా పాల్గొన్నారని అందులో తెలిపారు.
దీనిపై స్పందిస్తూ ప్రధానమంత్రి పంపిన సందేశంలో:
“గుజరాత్, తమిళనాడు రాష్ట్రాల మధ్య శతాబ్దాల నాటి బంధాన్ని సౌరాష్ట్ర-తమిళనాడు సంగమం #STSangamam మరింత బలోపేతం చేస్తోంది” అని పేర్కొన్నారు.